—

kanne „Calendula officinalis L” lisatakse enne kannet „Foeniculum vulgare Miller subsp. vulgare var. vulgare (Mõru apteegitill, vili)”. „KANNE ÜHENDUSE LOETELLU CALENDULA OFFICINALIS L Taime teaduslik nimetus Calendula officinalis L. Botaaniline sugukond Asteraceae Taimne aine Saialilleõisik Taimse aine üldnimetus kõikides Euroopa Liidu ametlikes keeltes — BG (bălgarski): Невен, цвят — CS (čeština): Měsíčkový květ — DA (dansk): Morgenfrueblomst — DE (Deutsch): Ringelblumenblüten — EL (elliniká): Άνθος καλέντουλας — EN (English): Calendula flower — ES (español): Flor de caléndula — ET (eesti keel): Saialilleõisik — FI (suomi): Tarhakehäkukan kukka — FR (français): Souci — HU (magyar): A körömvirág virága — IT (italiano): Calendula fiore — LT (lietuvių kalba): Medetkų žiedai — LV (latviešu valoda): Kliņģerītes ziedi — MT (malti): Fjura calendula — NL (nederlands): Goudsbloem — PL (polski): Kwiat nagietka — PT (português): Flor de calêndula — RO (română): Floare de gălbenele (calendula) — SK (slovenčina): Nechtíkový kvet — SL (slovenščina): Cvet vrtnega ognjiča — SV (svenska): Ringblomma, blomma — IS (íslenska): Morgunfrú, blóm — NO (norsk): Ringblomst Taimsed valmistised A. Vedelekstrakt (DER 1:1), ekstrakti lahusti: etanool 40–50 % (v/v) B. Vedelekstrakt (DER 1:1,8–2,2), ekstrakti lahusti: etanool 40–50 % (v/v) C. Tinktuur (DER 1:5), ekstrakti lahusti: etanool 70–90 % (v/v) Euroopa farmakopöa monograafia viide Calendula flower – Calendulae flos (01/2005:1297) Näidustus(ed) a) Traditsiooniline taimne ravim kergete nahapõletike (nt päikesepõletus) sümptomaatiliseks raviks ja kergete haavade ravi soodustamiseks. b) Traditsiooniline taimne ravim kergete suu- ja kõripõletike sümptomaatiliseks raviks. Ravim on traditsiooniline taimne ravim, mis on ette nähtud kasutamiseks ainult pikaajalistel kogemustel põhinevate näidustuste korral. Traditsiooni liik Euroopa Ettenähtud tugevus Vt lõik „Ettenähtud annustamisviis”. Ettenähtud annustamisviis Taimsed valmistised: A. Vedelekstrakt (DER 1:1) Pooltahked annustamisvormid: kogus on 2–10 % taimsest ainest B. Vedelekstrakt (DER 1:1,8–2,2) Pooltahked annustamisvormid: kogus on 2–5 % taimsest ainest C. Tinktuur (DER 1:5) Kompressiks lahjendada veega, mis on vahetult enne seda keedetud, lahusti vahekord vähemalt 1:3. Pooltahked annustamisvormid: kogus on 2–10 % taimsest ainest. Kuristus- ja suuloputusvahend 2 protsendilise lahusena. 2–4 korda päevas Näidustus a Alla 6 aasta vanustel lastel ei soovitata kasutada (vt lõik „Hoiatused ja ettevaatusabinõud kasutamisel”). Näidustus b Ebapiisavate andmete tõttu ei soovitata kasutada alla 12 aasta vanustel lastel (vt lõik „Hoiatused ja ettevaatusabinõud kasutamisel”). Manustamisviis Kutaanne ja suuõõne kaudu. Kasutamise kestus ja selle piirangud Kompressid: eemaldada pärast 30–60 minutit. Kõikide taimsete valmististe puhul: kui ravimit on kasutatud ühe nädala ja sümptomid püsivad ikka veel, tuleb pöörduda arsti või pädeva tervishoiutöötaja poole. Muu ohutuks kasutamiseks vajalik teave Vastunäidustused Ülitundlikkus botaanilisse sugukonda Asteracae (Compositae) kuuluvate taimede suhtes. Hoiatused ja ettevaatusabinõud kasutamisel Näidustus a Ebapiisavate andmete tõttu ei soovitata kasutada alla 6 aasta vanustel lastel. Näidustus b Ebapiisavate andmete tõttu ei soovitata kasutada alla 12 aasta vanustel lastel. Nahanakkuste ilmnemisel tuleb pidada nõu arsti või pädeva tervishoiutöötajaga. Koostoimed teiste ravimitega ja muud koostoimed Ei ole teatatud. Rasedus ja imetamine Ohutus raseduse ja imetamise ajal ei ole kindlaks tehtud. Ebapiisavate andmete tõttu ei ole ravimit soovitatav kasutada raseduse ega imetamise ajal. Toime reaktsioonikiirusele Ei ole asjakohane. Kõrvalnähud Nahatundlikkus. Esinemissagedus ei ole teada. Muude, eespool nimetamata kõrvalnähtude tekkimisel tuleb nõu pidada arsti või pädeva tervishoiutöötajaga. Üleannustamine Üleannustamisest ei ole teatatud.”